cyanic-selkie/wikianc huggingface dataset:
ব্রায়ান রামোস
ব্রায়ান আন্দ্রেস রামোস পাস (Bryan Ramos; জন্ম: ৮ আগস্ট ২০০১; ব্রায়ান রামোস নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লীগের শীর্ষ স্তর হন্ডুরীয় জাতীয় ফুটবল লীগের ক্লাব রেয়াল এস্পানিয়ার হয়ে গোলরক্ষক হিসেবে খেলেন।
২০১৯–২০ মৌসুমে, হন্ডুরীয় ক্লাব রেয়াল এস্পানিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।
প্রারম্ভিক জীবন
ব্রায়ান আন্দ্রেস রামোস পাস ২০০১ সালের ৮ই আগস্ট তারিখে হন্ডুরাসের লা সেইবায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
রামোস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।
ভি ভি রামস্বামী
ভি ভি রামস্বামী একজন ভারতীয় রাজনীতিবিদ এবং বিধানসভার প্রাক্তন সদস্য ছিলেন। ১৯৫২ সালের নির্বাচনে তিনি বিরুধুনগর আসন থেকে স্বতন্ত্র প্রার্থী হিসাবে তামিলনাড়ু বিধানসভায় নির্বাচিত হয়েছিলেন।
তথ্যসূত্র
V. V. Ramasami
কাজী ফিরোজ রশীদ
কাজী ফিরোজ রশীদ (জন্ম: ২ ফেব্রুয়ারি ১৯৪৭) হলেন একজন বাংলাদেশী রাজনীতিবিদ, আইনজীবী যিনি জাতীয় পার্টির রাজনীতির সাথে জড়িত। তিনি ঢাকা-৬ আসন থেকে নির্বাচিত সংসদ সদস্য।
প্রাথমিক জীবন
কাজী ফিরোজ রশীদ ১৯৪৭ সালের ২ ফেব্রুয়ারি জন্মগ্রহণ করেন। তার পিতার কাজী মোজাফ্ফর হোসেন ও মাতার নাম সুফিয়া খানম। বাংলাদেশের নারায়ণগঞ্জের একটি গ্রামে জন্ম নেয়া ফিরোজ রশীদ শুরু থেকেই একজন সফল ব্যবসায়ীতে পরিণত হন। তিনি একজন ক্ষুদ্র ব্যবসায়ী হিসাবে তার কর্মজীবন শুরু করেছিলেন, পরে তিনি নিজের ব্যবসা প্রতিষ্ঠা করেছিলেন এবং একজন সফল ব্যবসায়ী হয়েছিলেন। তার ব্যবসায়িক দক্ষতা এবং বেসরকারী খাতে সাফল্য তাকে রাজনীতিতে প্রবেশের দিকে পরিচালিত করেছিল। তিনি এমএ এবং এলএলবি ডিগ্রি সম্পন্ন করেছেন।
কর্ম জীবন
কাজী ফিরোজ রশীদ জাতীয় পার্টির প্রেসিডিয়াম সদস্য। ৭ মে ১৯৮৬ সালের তৃতীয় ও ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে গোপালগঞ্জ-৩ আসন থেকে সংসদ সদস্য নির্বাচিত হন।
এছাড়া তিনি বাংলাদেশ সার্ফিং অ্যাসোসিয়েশনের সভাপতি। তিনি বাংলাদেশ সিনেমা হল মালিক অ্যাসোসিয়েশনেরও সভাপতি।
বিতর্ক
কাজী ফিরোজ রশীদের বিরুদ্ধে পাকিস্তানের সাবেক প্রধানমন্ত্রী মোহাম্মদ আলীর বাড়ী দখলের অভিযোগ রয়েছে, যে বাড়িতে তিনি ভাড়া ছিলেন। ২০১৬ সালের ৬ এপ্রিল বাংলাদেশ দুর্নীতি দমন কমিশন তার বিরুদ্ধে কানাডার সাবেক হাই কমিশনার মোহাম্মদ আলীর জমি জালিয়াতির জন্য মামলা করে। তিনি ১৯৭৯ সালে জমির জাল দলিল তৈরি করেছিলেন। ২০১৭ সালে তিনি দুদকের বিরুদ্ধে রিট করলে তা হাইকোট বিভাগ খারিজ করে দেয়। ২০১৮ সালের নভেম্বর পর্যন্ত তার মামলা চলমান রয়েছে।
রায়ো ভায়েকানো
রায়ো ভায়েকানো দে মাদ্রিদ এসএডি (Rayo Vallecano; সাধারণত রায়ো ভায়েকানো এবং সংক্ষেপে রায়ো নামে পরিচিত) হচ্ছে মাদ্রিদ ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় প্রতিযোগিতা করে। এই ক্লাবটি ১৯২৪ সালের ২৯শে মে তারিখে প্রতিষ্ঠিত হয়েছে। ১৪,৭০৮ ধারণক্ষমতাবিশিষ্ট কাম্পো দে ফুতবল দে ভায়েকাসে লস ফ্রানহিরোহোস নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় ফ্রান্সিস্কো হাভিয়ের রোদ্রিগেস ভিলচেস এবং সভাপতির দায়িত্ব পালন করছেন রাউল মার্তিন প্রেসা। বর্তমানে আর্জেন্টিনীয় আক্রমণভাগের খেলোয়াড় অস্কার ত্রেহো এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, রায়ো ভায়েকানো এপর্যন্ত ৫টি শিরোপা জয়লাভ করেছে; যার মধ্যে একটি সেহুন্দা দিভিসিওনের শিরোপা রয়েছে।  মিগেল আনহেল সানচেস মুনিয়োস, হেসুস কোতা, আনহেল লুইস আলকাসার, রাউল দে তোমাস এবং সের্হিও পাচোনের মতো খেলোয়াড়গণ রায়ো ভায়েকানোর জার্সি গায়ে মাঠ কাঁপিয়েছেন।
ইতিহাস
ক্লাব প্রতিষ্ঠার প্রায় ৫৩ বছর পর, ১৯৭৭–৭৮ মৌসুমে রায়ো ভায়েকানো প্রথমবারের মতো স্পেনের পেশাদার ফুটবলের শীর্ষ স্তর লা লিগায় অংশগ্রহণ করতে সক্ষম হয়েছিল। ১৯৭৭ সালের সালের ৪ঠা সেপ্টেম্বর তারিখে, লা লিগায় ক্লাব ইতিহাসে নিজেদের প্রথম ম্যাচে এক্তোর নুনিয়েসের অধীনে রায়ো ভায়েকানো কাদিসের কাছে ২–১ গোলের ব্যবধানে পরাজিত হয়েছিল। ১৯৭৭–৭৮ লা লিগায় রায়ো ভায়েকানো ১২টি জয় এবং ৯টি ড্রয়ে সর্বমোট ৩৩ পয়েন্ট অর্জন করে পয়েন্ট তালিকায় ১০ম স্থান অর্জন করেছিল।
স্প্রিন্ট (দৌড়)
থাম্ব| [[উসেইন বোল্ট|উসাইন বোল্ট, ১০০ মিটার এবং ২০০ মিটার স্প্রিন্টে বিশ্ব রেকর্ডধারী]] থাম্ব| ব্লকগুলি এই স্প্রিন্টারের প্রাথমিক ক্রাচ তাকে তার পেশীগুলিকে প্রিলোড করতে এবং এটি থেকে উত্পন্ন শক্তিকে তার প্রথম পদক্ষেপে কাজে লাগানোর অনুমতি দেয়। স্প্রিন্টিং সীমিত সময়ের মধ্যে শরীরের সর্বোচ্চ গতিতে অল্প দূরত্ব অতিক্রম করার দৌড়কে বুঝায়। এটি অনেক খেলায় ব্যবহৃত হয়, যাতে দৌড়ানো অন্তর্ভুক্ত, সাধারণত একটি লক্ষ্য বা লক্ষ্যে দ্রুত পৌঁছানো বা প্রতিপক্ষকে এড়ানো বা ধরার উপায় হিসাবে। মানবদেহ নির্দেশ করে যে পেশীতে সংরক্ষিত ফসফোক্রিটিন হ্রাসের কারণে এবং সম্ভবত অ্যানেরোবিক গ্লাইকোলাইসিসের ফলে অত্যধিক বিপাকীয় অ্যাসিডোসিসের কারণে একজন দৌড়বিদের কাছাকাছি-শীর্ষ গতি ৩০-৩৫ সেকেন্ডের বেশি ধরে রাখা যায় না।
মল্লক্রীড়া এবং ট্র্যাক অ্যান্ড ফিল্ডে, স্প্রিন্ট (বা ড্যাশ ) হল স্বল্প দূরত্বের দৌড়। এগুলি প্রাচীন অলিম্পিক গেমসে রেকর্ড করা প্রাচীনতম দৌড় প্রতিযোগিতাগুলির মধ্যে একটি। আধুনিক গ্রীষ্মকালীন অলিম্পিক এবং আউটডোর বিশ্ব চ্যাম্পিয়নশিপে বর্তমানে তিনটি স্প্রিন্ট অনুষ্ঠিত হয়: ১০০ মিটার, ২০০ মিটার এবং ৪০০ মিটার।
পেশাদার স্তরে, স্প্রিন্টাররা এগিয়ে যাওয়ার আগে প্রারম্ভিক ব্লকে একটি নতজানু অবস্থান থেকে দৌড় শুরু করে এবং দৌড়ের অগ্রগতি এবং গতিবেগ অর্জনের সাথে সাথে ধীরে ধীরে খাড়া অবস্থানে চলে আসে। শুরুর উপর নির্ভর করে সেটের অবস্থান ভিন্ন হয়। প্রারম্ভিক ব্লকের ব্যবহার স্প্রিন্টারকে একটি উন্নত আইসোমেট্রিক প্রিলোড করতে দেয়; এটি পেশীবহুল প্রি-টেনশন তৈরি করে যা পরবর্তীতে সম্মুখে অগ্রসর হওয়ার শক্তিকে আরও শক্তিশালী করে তোলে। সর্বোত্তম পরিমাণ শক্তি উৎপাদনের ক্ষেত্রে শরীরের প্রান্তিককরণ গুরুত্বপূর্ণ। আদর্শভাবে, ক্রীড়াবিদকে ৪-পয়েন্ট অবস্থানে শুরু করা উচিত এবং সর্বোচ্চ শক্তি উৎপাদনের জন্য উভয় পা ব্যবহার করে ধাক্কা দিয়ে এগিয়ে যেতে হবে। সমস্ত স্প্রিন্টিং প্রতিযোগিতা জুড়ে ক্রীড়াবিদরা একই লেনে থাকে, শুধুমাত্র ৪০০ মিটার ইন্ডোর বাদে। ১০০ মিটার পর্যন্ত দৌড়গুলি মূলত একজন মল্লক্রীড়বিদের সর্বোচ্চ গতিতে ত্বরণের উপর দৃষ্টি নিবদ্ধ করে। এই দূরত্বের বেশি সমস্ত স্প্রিন্ট ক্রমবর্ধমান সহনশীলতার উপাদানকে অন্তর্ভুক্ত করে।
কেপলার ওয়েসেলস
কেপলার ক্রিস্টোফেল ওয়েসেলস (Kepler Wessels; জন্ম: ১৪ সেপ্টেম্বর, ১৯৫৭) দক্ষিণ আফ্রিকার অরেঞ্জ ফ্রি স্টেট প্রদেশের ব্লুমফন্টেইনে জন্মগ্রহণকারী বিখ্যাত এবং সাবেক আন্তর্জাতিক ক্রিকেটার, অধিনায়ক, কোচ ও ধারাভাষ্যকার। অস্ট্রেলিয়া ক্রিকেট দলের হয়ে ২৪ টেস্ট খেলেন। পরবর্তীতে দক্ষিণ আফ্রিকা দলের সদস্য হন ও দলের অধিনায়কত্ব করেন। বিশ্বের প্রথম খেলোয়াড় হিসেবে তিনি টেস্ট ক্রিকেটে ও একদিনের আন্তর্জাতিকে দুই দেশের হয়ে খেলেছেন।
বামহাতি উদ্বোধনী ব্যাটসম্যান হিসেবে তিনি মাঠে নামতেন। দক্ষিণ আফ্রিকায় প্রথম-শ্রেণীর ক্রিকেটে অরেঞ্জ ফ্রি স্টেট, ওয়েস্টার্ন প্রভিন্স, নর্দার্ন ট্রান্সভাল, ইস্টার্ন প্রভিন্স ও গ্রিকুয়াল্যান্ড ওয়েস্ট; অস্ট্রেলিয়ায় কুইন্সল্যান্ড এবং ইংল্যান্ডে সাসেক্স দলের হয়ে খেলেছেন। ২০০৮ মৌসুমে ইন্ডিয়ান প্রিমিয়ার লীগে চেন্নাই সুপার কিংসের কোচের দায়িত্ব পালন করেন কেপলার ওয়েসেলস।
প্রারম্ভিক জীবন
ছয় বছর বয়সে তার বোনের ছেলেবন্ধু যোহন ভোলসটিটের মাধ্যমে ক্রিকেট খেলার সাথে পরিচিত হন। ভোলসটিট তাকে খেলার মৌলিক ধারণাগুলো শেখান। ওয়েসেলসের বাড়ীতে প্রতি রবিবার নিয়মিতভাবে এসে ক্রিকেট খেলা শেখাতে আরম্ভ করেন। কয়েক বছর পর ভোলসটিট ব্লুমফন্তেইনের গ্রে কলেজে ক্রিকেট খেলার প্রধান হিসেবে নিযুক্তি পান। বিদ্যালয়ের প্রথম একাদশে থাকাকালীন সময়ে ওয়েসেলসের কোচিংয়ের দায়িত্বে ছিলেন।
বিশ্ব সিরিজ ক্রিকেট
১৯৭০-এর দশকের শেষার্ধ্বে অস্ট্রেলীয় ধনকুবের কেরি প্যাকারের পরিচালনায় অস্ট্রেলিয়ার বিশ্ব সিরিজ ক্রিকেট দলের সদস্য হিসেবে খেলার তালিকায় ছিলেন। দক্ষিণ আফ্রিকান বংশোদ্ভূত ওয়েসেলসের নিজ দেশের হয়ে টেস্ট ক্রিকেট খেলার ক্ষীণ আশা ছিল। তাই, অধিকতর অর্থ ও শর্তাবলীর আলোকে বিশ্ব সিরিজ ক্রিকেট কর্তৃপক্ষের আমন্ত্রণে সার্কাস নামে পরিচিত বিশ্ব সিরিজ ক্রিকেটে নিজেকে অন্তর্ভুক্ত করেন।
২১ বছর বয়সে সিডনিতে আসেন ও স্থানীয় ওয়াভার্লি ক্লাবের অনুশীলনীতে যোগ দেন। সেখানেই প্যাকার তাকে প্রথম বিশ্ব সিরিজ ক্রিকেটের অমূল্য সম্পদরূপে ভাবতে শুরু করেন। পেনরিথের বিপক্ষে ১২৩ রান করার পর সংবাদপত্রগুলো ওয়েসেলসকে নিউ সাউথ ওয়েলসের রাজ্যদলে অন্তর্ভুক্তির বিষয়ে লিখতে শুরু করে। কিন্তু গণমাধ্যমগুলো ওয়েসেলসের সাথে প্যাকারের চুক্তিবদ্ধতার বিষয়টি সম্পর্কে অবগত ছিল না। এরপর সিডনি ক্লাবের বিপক্ষে ১৩৭ রান করলে দল নির্বাচকমণ্ডলী খুব দ্রুততার সাথে রাজ্যের অনুশীলনী দলে তাকে অন্তর্ভুক্ত করে। প্যাকার বিষয়টি অবগত হয়ে সংবাদ সম্মেলনে ওয়েসেলসের বিশ্ব সিরিজ ক্রিকেটে অংশগ্রহণের কথা ঘোষণা করেন।
খেলোয়াড়ী জীবন
সমগ্র খেলোয়াড়ী জীবনে তিনি ১০৯টি একদিনের আন্তর্জাতিকে অংশ নেন। ৫৪টি ছিল অস্ট্রেলিয়ার পক্ষে ও ৫৫টি দক্ষিণ আফ্রিকার পক্ষে। অন্যদিকে টেস্ট ক্রিকেটে অংশ নিয়েছেন ৪০টি। অস্ট্রেলিয়ার হয়ে ২৪ ও দক্ষিণ আফ্রিকার পক্ষে ১৬ টেস্টে প্রতিনিধিত্ব করেন। ১৯৮২-৮৩ মৌসুম থেকে ১৯৮৫-৮৬ মৌসুম পর্যন্ত ওয়েসেলস অস্ট্রেলিয়ার পক্ষ হয়ে টেস্ট খেলেন।
আন্তর্জাতিক ক্রিকেটে দক্ষিণ আফ্রিকার প্রত্যাবর্তনের পর ১৮ এপ্রিল, ১৯৯২ তারিখে ওয়েস্ট ইন্ডিজ সফরে অনুষ্ঠিত একমাত্র টেস্টে তার অধিনায়কত্বে টার্টিয়াস বস, হানসি ক্রনিয়ে, অ্যালান ডোনাল্ড, অ্যান্ড্রু হাডসন, পিটার কার্স্টেন, অ্যাড্রিয়ান কুইপার, মেরিক প্রিঙ্গল, ডেভ রিচার্ডসন, মার্ক রাশমেয়ার, রিচার্ড স্নেল প্রথমবারের মতো টেস্টে অভিষিক্ত হন। ১৯৯১-৯২ মৌসুমে ওয়েস্ট ইন্ডিজ ক্রিকেট দলের বিপক্ষে বার্বাডোসে ব্রিজটাউনের কেনসিংটন ওভালে অনুষ্ঠিত দক্ষিণ আফ্রিকা দলের মধ্যকার উদ্বোধনী ঐ টেস্টে রিচি রিচার্ডসনের প্রথম টেস্ট অধিনায়কত্বে ওয়েস্ট ইন্ডিজ ঐ মাঠে ধারাবাহিকভাবে একাদশবারের ন্যায় দক্ষিণ আফ্রিকা দলকে মাত্র ৫২ রানের ব্যবধানে পরাজিত করেছিল। এ টেস্টে অংশগ্রহণের ফলে টেস্ট পর্যায়ে ত্রয়োদশ খেলোয়াড় হিসেবে তিনি দুই দেশের হয়ে মাঠে নামেন। খেলায় তিনি ৫৯ ও ৭৪ রান সংগ্রহ করেছিলেন।
অস্ট্রেলিয়া ও দক্ষিণ আফ্রিকার পক্ষে পৃথক দুই দলে খেলে প্রথম খেলোয়াড় হিসেবে বিশ্বকাপ ক্রিকেটের আসরে খেলার সুযোগ লাভ করেন। পরবর্তীতে ওয়েস্ট ইন্ডিজের অ্যান্ডারসন কামিন্স কানাডার পক্ষে খেলে দ্বিতীয় খেলোয়াড় হিসেবে বিশ্বকাপে খেলেছিলেন।
বাংলাদেশের টেলিযোগাযোগ ব্যবস্থা
সরকার এবং বেসরকারি উভয় ক্ষেত্রে প্রণোদনা টেলিযোগাযোগ শিল্পের বৃদ্ধিতে সহায়তা করেছে এবং এটি এখন বাংলাদেশের অন্যতম বৃহত্তম শিল্প। একটি জনবহুল দেশ হিসেবে এর বিশাল বাজার অনেক বিদেশী বিনিয়োগকারীকে আকৃষ্ট করেছে।
ইতিহাস
২০২২ জুনে, ৪টি মোবাইল টেলিকম প্রতিষ্ঠানে ৫ লাখ ২৫ হাজারের বেশি ম্যালওয়্যার পাওয়া যায় বলে ডেইলি স্টার প্রতিবেদন করে। সরকারের কম্পিউটার ইনসিডেন্ট রেসপন্স দল(সিআইআরটি) সাইবার থ্রেট গবেষণা দলের করা হরাইজন স্ক্যানিং রিপোর্টে ' এই চিত্র উঠে আসে।
ইন্টারনেট
৯০ দশকের শেষের দিকে স্থানীয় কিছু পরিষেবা প্রদানকারী সংস্থা বুলেটিন বোর্ড সিস্টেম (বিবিএস) পদ্ধতিতে ডায়াল-আপ এর সাহায্যে ই-মেইল ব্যবহারের সুযোগ সৃষ্টি করলেও ৫০০শর অধিক ব্যবহারকারী এই সুবিধা পেত না। অন্যদিকে ব্যবহারকারী কিলোবাইট হিসেবে চার্জ প্রদান সত্ত্বেও তাদের প্রেরিত ই-মেইল স্থানান্তর করা হত আন্তর্জাতিক বিবিএস পরিষেবা প্রদানকারীর সংস্থার ডায়াল-আপ ব্যবহারের মাধ্যমে।
১৯৯৫ সালে অফলাইন ই-মেইল-এর মাধ্যমে প্রথম এদেশে সীমিত আকারে ইন্টারনেটের ব্যবহার শুরু হয়। বাংলাদেশে ইন্টারনেট চালু হয় - ১৯৯৩ সালে বাংলাদেশে ইন্টারনেট সবার জন্য উন্মুক্ত হয় - ১৯৯৬ সালে। ১৯৯৬ সালে দেশে প্রথম ইন্টারনেটের জন্য ভিস্যাট স্থাপন করা হয় এবং আই.এস.এন নামক একটি আইএসপি-র মাধ্যমে অনলাইন ইন্টারনেট সংযোগের বিস্তৃতি ঘটতে শুরু করে। শুরুতে এই আইএসপি গুলো ছিল শুধু বাংলাদেশ টেলিফোন এন্ড টেলিগ্রাফ বোর্ড-ই সরকারি মালিকানাধীন।
টেলিফোন
বাংলাদেশের সংবাদপত্রের তালিকা
মোবাইল ফোন নেটওয়ার্ক সেবাদাতা
বাংলাদেশ টেলিযোগাযোগ নিয়ন্ত্রণ সংস্থার তথ্য মতে বাংলাদেশে বর্তমানে ৪টি মোবাইল নেটওয়ার্ক সেবাদাতা কোম্পানি আছে।
বাংলাদেশের বর্তমানে (নভেম্বর, ২০১৭) মোবাইল ফোন গ্রাহকের সংখ্যা ১৪ কোটি ৩১ লক্ষ ০৬ হাজার।
শাহজাহানপুর থানা
শাহজাহানপুর থানা বাংলাদেশের রাজধানী ঢাকার একটি থানা। ১.৭৭ বর্গকিলোমিটার এলাকা নিয়ে গঠিত এ থানার জনসংখ্যা ২,৭৪,৩২৪। শাহজাহানপুর, শান্তিবাগ, মোমেনবাগ, গুলবাগ, বকশীবাগ, শহীদবাগ, রাজারবাগ, মালিবাগ প্রভৃতি এলাকা এ থানার অন্তর্গত।
নামকরণ
শাহজাহানপুরের নামকরণের সঠিক ইতিহাস পাওয়া যায় না। কথিত আছে, শাহ জাহান তার পিতা মোঘল সম্রাট জাহাঙ্গীরের বিরুদ্ধে বিদ্রোহ করে ১৬২৪ সালের দিকে তার অনুগত বাহিনী নিয়ে যখন দক্ষিণাত্য থেকে ঢাকায় আসেন, সে সময় তিনি কিছুদিন এ এলাকায় অবস্থান করেন। তার নামানুসারে এ এলাকার নামকরণ করা হয় শাহজাহানপুর।
ইতিহাস
২০১২ সালে ঢাকা মেট্রোপলিটন পুলিশের ৪৭তম থানা হিসেবে শাহজাহানপুর থানা গঠিত হয়। এ থানার অন্তর্গত এলাকাগুলো পূর্বে মতিঝিল থানার অধীনে ছিল।
মুকাত্তা'আত
মুকাত্তা'আত ( حُرُوف مُقَطَّعَات   হুরুফে মুকাত্তা'আত, বিচ্ছিন্ন অক্ষর"; বা "রহস্যময় অক্ষর") হল বিসমিল্লাহ এর পরে  কুরআনের ১১৪ টি সুরার মধ্যে ২৯ সুরার শুরুর দিকে এক থেকে পাঁচটি আরবি বর্ণের  সংমিশ্রণ রয়েছে। বর্ণগুলি ফাওয়াতিহ  ( فَوَاتِح) নামেও পরিচিত, মানে যা দিয়ে শুরু হয়।
চারটি সুরা তাদের নাম সেই সুরার শুরুর মুকাত্তা'আত নামে নামকরণ করা হয়: সূরা ত্বোয়া-হা, সুরা ইয়াসীন, সূরা ছোয়াদ এবং সূরা ক্বাফ ।
এইসব বর্ণের আসল তাৎপর্য জানা যায়না। তবে বিভিন্ন তাফসীরকারকরা বলেন, এইসব বর্ণ দ্বারা আল্লাহর নাম বা তার সিফাত বর্ণনা করা হয়ে থাকতে পারে।
বিবরণ
মুকাত্তা'আত সূরাগুলো হলো ২-৩, ৭, ১০-১৫, ১৯-২০, ২৬-৩২, ৩৬, ৩৮, ৪০-৪৬, ৫০ এবং ৬৮ নাম্বার সুরা।। বর্ণগুলি শব্দের মতো একসাথে লেখা হয় তবে প্রতিটি বর্ণ পৃথকভাবে উচ্চারণ করা হয়।
গাঠনিক পর্যবেকক্ষণ
ডান|ফ্রেম| কতবার বর্ণগুলো উল্লেখ করা হুয়েছে তা নিয়ে কুরআনের প্রাথমিক বর্ণগুলির একটি শাখা চিত্র, ।সূরা আল হাক্কাহ হবে না। এ সূরা হরফে মুকাত্তায়াত দ্বারা শুরু হয় নি।
তারানা হালিম
তারানা হালিম (জন্ম: ১৬ আগস্ট ১৯৬৬) একজন বাংলাদেশী টেলিভিশন অভিনেত্রী,রাজনীতিবিদ,নাট্য পরিচালক, লেখক, আইনজীবী এবং সমাজকর্মী। জানুয়ারি ২০১৮ সালে, তিনি তথ্য প্রতিমন্ত্রী হিসেবে নিযুক্ত হন। জাতীয় সংসদের সংরক্ষিত মহিলা আসন ও পরবর্তীতে টাঙ্গাইলের নাগরপুর-দেলদুয়ার আসনের সাবেক সংসদ সদস্য তারানা,  ২০১৩ সালের ২২ জানুয়ারি নির্বাচিত সরকারের সংসদ সদস্য এবং ডাক ও টেলিযোগাযোগ বিভাগের প্রতিমন্ত্রীর দায়িত্ব পেয়েছিলেন। তিনি দেশের বিভিন্ন প্রতিষ্ঠানে আইন উপদেষ্টা হিসেবেও কর্মরত রয়েছেন। বর্তমানে তিনি বাংলাদেশ আওয়ামী লীগের কেন্দ্রীয় কার্যনির্বাহী কমিটির সদস্য হিসেবে দায়িত্ব পালন করছেন।
প্রাথমিক জীবন ও শিক্ষা
তারানা হালিম আগস্ট ১৬, ১৯৬৬ সালে টাঙ্গাইল জন্ম নেন। তার পিতা এম এ হালিম ছিলেন আয়কর কমিশনার ও পরবর্তীকালে বাংলাদেশের অর্থ মন্ত্রণালয়ের যুগ্ম সচিব, এবং মা আখতার হালিম বিদ্যালয়ের শিক্ষক ছিলেন। তাদের তিন সন্তানের মধ্যে তারানা কনিষ্ঠ। পৈত্রিক বাড়ি টাঙ্গাইল জেলার নাগরপুর উপজেলা র ধুবরিয়া গ্রামে।
প্রাথমিক শিক্ষা সমাপ্তির পর অষ্টম শ্রেণী পর্যন্ত তিনি উদয়ন বিদ্যালয়ে পড়ালেখা করেন। ১৯৮২ সালে আজিমপুর অগ্রণী বালিকা বিদ্যালয় থেকে তিনি প্রথম বিভাগে মাধ্যমিক এবং ১৯৮৪ সালে হলিক্রস কলেজ থেকে প্রথম বিভাগে উচ্চ মাধ্যমিক পাস করেন। মাধ্যমিক ও উচ্চ মাধ্যমিক দুইটি পরীক্ষায় ঢাকা শিক্ষা বোর্ডে তার অবস্থান ছিল নবম। এরপর তিনি ঢাকা বিশ্ববিদ্যালয়ের আইন বিভাগে ভর্তি হন এবং সেখান থেকে এলএলবি ও এলএলএম সম্পন্ন করেন।
অভিনয়
বিদ্যালয়ে অধ্যয়নকালে পাঁচ বছর বয়সে ঘুঘু ও শিকারী শিরোনামের একটি নাটকে "পিঁপড়া" চরিত্রে অভিনয়েয় মধ্য দিয়ে অভিনয়ে তারানার হাতেখড়ি ঘটে। পরবর্তীতে কলেজে অধ্যয়নের শুরুতে অভিনয় করেন ঢাকায় থাকি টেলিভিশন নাটকে। চলচ্চিত্র অভিনেতা ফারুকের সঙ্গে তার ছোট বোনের চরিত্রে সাহেব শিরোনামের বাংলা চলচ্চিত্রে অভিনয়ের পর অলোচনায় আসেন তিনি। বিশ্ববিদ্যালয়ে অধ্যয়নকালে অয়োময় টেলিভিশন নাটকেে "মদিনা" চরিত্রে অভিনয়ের মাধ্যমে দর্শকদের আকৃষ্ট করেন। তিনি আমজাদ হোসেন পরিচালিত গোলাপী এখন ট্রেনে (১৯৭৮) চলচ্চিত্রেও অভিনয় করেছেন।
এছাড়াও তিনি চ্যানেল আইতে জীবন যেখানে যেমন শিরোনামের একটি অনুষ্ঠানে উপস্থাপনা করছেন।
রাজনৈতিক জীবন
thumb|180px|২০১৬ সালে জেনেভায় একটি সম্মেলনে তারানা
কৈশোর বয়স থেকেই রাজনিতীর প্রতি তার ঝোঁক ছিল। ঢাকা বিশ্ববিদ্যালয়ে তৃতীয় বর্ষে অধ্যয়নকালে যুবলীগের মহিলা বিষয়ক সম্পাদক নির্বাচিত হন তিনি। পরবর্তীতে পর্যায়ক্রমে বঙ্গবন্ধু সাংস্কৃতিক জোটের সাধারণ সম্পাদক নির্বাচিত হন এবং একই সংগঠনের সভাপতি হিসেবেও দায়িত্ব পালন করেন। ২০০৯ সালে তিনি জাতীয় সংসদের সংরক্ষিত আসনে সংসদ সদস্য হিসেবে প্রথম নির্বাচিত হয়েছিলেন। পরবর্তীতে ২০১৪ সালে দশম জাতীয় সংসদ নির্বাচনে পুনরায় সংসদ সদস্য নির্বাচিত হন তিনি। এছাড়া তিনি বাংলাদেশের তথ্য মন্ত্রণালয় সম্পর্কিত সংসদীয় স্থায়ী কমিটিরও সদস্য ছিলেন। তিনি ১৪ জুলাই ২০১৫ সালে ডাক ও টেলিযোগাযোগ বিভাগের প্রতিমন্ত্রীর দায়িত্ব প্রাপ্ত হয়েছিলেন।বর্তমানে তিনি বাংলাদেশ আওয়ামী লীগের কেন্দ্রীয় কার্যনির্বাহী সংসদের সদস্য হিসেবে দায়িত্ব পালন করছেন।
স্তেপান মাকারভ
স্তেপান ওসিপোভিচ মাকারভ (Степа́н О́сипович Мака́ров; (জন্ম: ৮ জানুয়ারি ১৮৪৯ – মৃত্যু: ১৩ এপ্রিল ১৯০৪) ছিলেন একজন রুশ ভাইস অ্যাডমিরাল। তিনি একাধারে রুশ রাজকীয় নৌবাহিনীর একজন অত্যন্ত দক্ষ ও পুরস্কৃত কর্মকর্তা, রুশ বিজ্ঞান আকাদেমি কর্তৃক পুরস্কৃত একজন সমুদ্রবিজ্ঞানী, এবং বহুসংখ্যক বইয়ের রচয়িতা ছিলেন। মাকারভ কয়েকটি জাহাজের নকশাও তৈরি করেছিলেন। ১৯৪৬ সালে শাখালিন দ্বীপের শিরিতোরু শহরকে তার সম্মানে মাকারভ নামকরণ করা হয়।
প্রাথমিক জীবন
স্তেপান মাকারভ ১৮৪৯ সালের ৮ জানুয়ারিতে নিকোলায়েভে (বর্তমান মিকোলাইভ, ইউক্রেন) জন্মগ্রহণ করেন। তার পিতা ছিলেন রাজকীয় রুশ নৌবাহিনীর একজন অতিরিক্ত কর্মকর্তা। ১৮৫৮ সালে তার পরিবার নিকোলায়েভস্ক না আমুরে শহরে চলে যায় এবং মাকারভ সেখানকার একটি বিদ‍্যালয়ে পড়াশোনা করেন। ১৮৬৩ সালে তিনি রুশ নৌবাহিনীতে যোগদান করেন এবং রুশ প্রশান্ত মহাসাগরীয় নৌবহরে একজন ক‍্যাডেট হিসেবে দায়িত্ব পালন করেন। ১৮৬৬ সালে তিনি আস্কোল্দ নামক একটি জাহাজে করে উত্তমাশা অন্তরীপের মধ‍্যে দিয়ে ভ্লাদিভোস্তক থেকে ক্রন্সতাদৎ পর্যন্ত একটি নৌযাত্রায় অংশগ্রহণ করেন। মাকারভ ১৮৬৭ থেকে ১৮৭৬ সাল পর্যন্ত অ‍্যাডমিরাল আন্দ্রেই পোপোভের অধীনে বাল্টিক নৌবহরে দায়িত্ব পালন করেন। ১৮৭৬ সালে তাকে কৃষ্ণসাগরীয় নৌবহরে বদলি করা হয়।
তুর্কি ও তুর্কমেনদের বিরুদ্ধে যুদ্ধ
মাকারভ ১৮৭৭–১৮৭৮ সালের রুশ–তুর্কি যুদ্ধে অংশগ্রহণ করেন। এসময় তিনি রুশ টর্পেডো বোট ভেলিকি ক্নিয়াজ কনস্তান্তিনের অধিনায়ক হিসেবে বহু পুরস্কার ও সম্মাননা অর্জন করেন। নৌসেনাপতিদের মধ‍্যে যাঁরা নৌযুদ্ধে প্রথম টর্পেডো বোট বহর ব‍্যবহার করেছিলেন তাদের মধ‍্যে তিনি একজন। ১৮৭৮ সালের ১৪ জানুয়ারি তিনি বাতুমির নিকটে অটোমান নৌযান ইন্তিবাখকে টর্পেডো ছুঁড়ে ডুবিয়ে দেন। এটি ছিল বিশ্বের প্রথম সফল টর্পেডো ব‍্যবহার ।
১৮৭৯–১৮৮০ সালে তিনি মধ‍্য এশিয়ার তুর্কমেনদের বিরুদ্ধে যুদ্ধে অংশ নেন। গিওক তেপের যুদ্ধের সময় তিনি রুশ বাহিনীর নৌবহরের অংশ ছিলেন। ১৮৮১ সালের ১ জানুয়ারি তাকে ক‍্যাপ্টেন, ১ম শ্রেণি পদে উন্নীত করা হয়।
হিমবত
হিমবত (সংস্কৃত: हिमवत्) বা হিমবন্ত বা হিমবান বা হিমরাজা বা পর্বতেশ্বর হল হিমালয় পর্বতমালার মূর্তি, যা "হিমবত পর্বত" নামেও পরিচিত। তিনি হলেন প্রাচীন ভারতের হিমালয় পর্বতমালার অভিভাবক ঈশ্বর, যা মহাকাব্য মহাভারতে উল্লেখ পাওয়া যায়।
কিংবদন্তি
হিমবত গঙ্গা, রাগিনী,  এবং পার্বতীর জন্ম দেন। তার স্ত্রী এবং রানী সহধর্মিণী হলেন বৈদিক দেবী ময়নাবতী, মেরু পর্বতের কন্যা,  রামায়ণ অনুসারে, বা স্বধা এবং তার স্বামী কবী এর কন্যা, পিতৃ শ্রেণীর সদস্য, বিষ্ণুপুরাণের মত অন্যান্য কিছু সূত্র অনুসারে।
ব্রহ্মাণ্ডপুরাণ ও কেন উপনিষদেও তাঁর গল্পের উল্লেখ পাওয়া যায়।
কৃষ্ণ একবার হিমবতকে সন্তুষ্ট করার জন্য হিমালয়ের চূড়ায় তপস্যা করেছিলেন, যার ফলে তার জ্যেষ্ঠ পুত্র প্রদ্যুম্ন তার প্রিয় স্ত্রী রুক্মিণীর গর্ভে জন্মগ্রহণ করেছিলেন।
শোগো তানিগুচি
শোগো তানিগুচি (谷口 彰悟, Shogo Taniguchi; জন্ম: ১৫ জুলাই ১৯৯১) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাওয়াসাকি ফ্রোন্তালে এবং জাপান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।
তানিগুচি ২০১৫ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।
প্রারম্ভিক জীবন
শোগো তানিগুচি ১৯৯১ সালের ১৫ই জুলাই তারিখে জাপানের কুমামোতোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৫ সালের ১১ই জুন তারিখে, ২৩ বছর, ১০ মাস ও ২৭ দিন বয়সে, ডান পায়ে ফুটবল খেলায় পারদর্শী তানিগুচি ইরাকের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। উক্ত ম্যাচের ৭৬তম মিনিটে মধ্যমাঠের খেলোয়াড় মাকোতো হাসেবের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি জাপান ৪–০ গোলের ব্যবধানে জয়লাভ করেছিল। জাপানের হয়ে অভিষেকের বছরে তানিগুচি সর্বমোট ২ ম্যাচে অংশগ্রহণ করেছেন।
এডওয়ার্ড রোল্যান্ডস (ক্রিকেটার)
এডওয়ার্ড রোল্যান্ডস (১৮২৬ – ১৮৬০) ছিলেন একজন অস্ট্রেলীয় ক্রিকেটার। তিনি ১৮৫৪ সালে ভিক্টোরিয়ার হয়ে একটি প্রথম শ্রেণীর ক্রিকেট ম্যাচ খেলেছেন।
ঢাল
ঢাল বা নতিমাত্রা হচ্ছে এমন একটি রেখা বা গ্রেডিয়েন্ট যা বর্ণনা করে এর দিক এবং কৌণিক মান।
ঢাল সাধারণতঃ ‌m অক্ষর দ্বারা চিহ্নিত করা হয়।
স্থানাঙ্ক জ্যামিতি ও ত্রিকোণমিতির সাহায্যে
ধরি, ছক কাগজে দুটি বিন্দু (x_1, y_1) ও (x_2, y_2) । তাহলে বিন্দু দুটির সংযোজক সরলরেখার নতি হবে:-
উপরের ছবিতে দেখা যাচ্ছে যে, একটি সমকোণী ত্রিভুজ তৈরী হয়েছে। সেখান থেকে,
সরলরেখায় প্রয়োগ
y=mx+c সমীকরণটি সরলরেখার অন্যতম প্রধান সমীকরণ। এতে ব্যবহৃত m পদটি নতি নির্দেশ করে।
৪৫° রেখা
কোনো সরলরেখা মূলবিন্দুগামী হলে, যদি তার নতি ১ এর সমান হয়, তাকে ৪৫° রেখা বলে।
এটি y=mx+c সমীকরণটি মেনে চলে। এক্ষেত্রে c=0(যেহেতু y-অক্ষকে (0,0) বিন্দুতে ছেদ করে।)
মূলবিন্দুগামী যে কোনও সরলেখার সমীকরণ তাই y=mx।
৪৫° রেখায় m=1 হবার জন্য, এটির সমীকরণ হয়:- y=x
এখানে আবার নতিকোণ (\theta)=৪৫° বা হবার জন্যই,
সাধারণ সমীকরণে
সরলরেখার সাধারণ সমীকরণ:- ax+by+c=0 এখান থেকে নতি পাওয়া যায়,
রূপসা উত্তর ইউনিয়ন
আয়তন
রূপসা উত্তর ইউনিয়নের আয়তন ৪,০০৪ একর।
জনসংখ্যার উপাত্ত
২০১১ সালের পরিসংখ্যান অনুযায়ী রূপসা উত্তর ইউনিয়নের জনসংখ্যা ২৮,৮৬৮ জন। এর মধ্যে পুরুষ ১৩,২৩৭ জন এবং মহিলা ১৫,৬৩১ জন। মোট পরিবার ৬,৩৬১টি।
অবস্থান ও সীমানা
ফরিদগঞ্জ উপজেলার পূর্বাংশে রূপসা উত্তর ইউনিয়নের অবস্থান। এ ইউনিয়নের দক্ষিণে রূপসা দক্ষিণ ইউনিয়ন, পশ্চিমে ফরিদগঞ্জ দক্ষিণ ইউনিয়ন ও ফরিদগঞ্জ পৌরসভা, উত্তরে পাইকপাড়া দক্ষিণ ইউনিয়ন এবং পূর্বে গুপ্টি পশ্চিম ইউনিয়ন ও লক্ষ্মীপুর জেলার রামগঞ্জ উপজেলার ইছাপুর ইউনিয়ন অবস্থিত।
প্রশাসনিক কাঠামো
রূপসা উত্তর ইউনিয়ন ফরিদগঞ্জ উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।
শিক্ষা ব্যবস্থা
২০১১ সালের পরিসংখ্যান অনুযায়ী রূপসা উত্তর ইউনিয়নের সাক্ষরতার হার ৬০.৩%।
হাট-বাজার
১। রূপসা বাজার
২। গাব্দের গাঁও ভোট স্কুল বাজার (গাব্দেরগাঁও বর্তমানে ইউনিয়ন সদর, আগে রূপসা ছিল, কিন্তু রূপসা থেকে ইউনিয়ন পরিষদ গাব্দেরগাঁওয়ে স্থান্তান্তর করাতে গাব্দেরগাঁও ইউনিয়ন সদর হয়ে যায়)
৩। রুস্তমপুর বাজার
জনপ্রতিনিধি
.চেয়ারম্যান
কন্তাদিনা দে আসিস
কনটাডিনা দিয়া আসিস স্প্যানিশ চিত্রশিল্পী হোয়াকিন সোরোইয়া(১৮৬৩–১৯২৩) আঁকা একটি রঙিন তৈল চিত্র যা ১৮৮৮ সালে আঁকা হয়েছিল।
বিবরণ
কনটাডিনা দিয়া আসিস, রঙিন তৈল চিত্রটি এখন স্পেনের মাদ্রিদের সোরোইয়া যাদুঘর সংগ্রহের অংশ। চিত্রকলা থেকে অবসর গ্রহণের পর, জোকুইন সোরোল্লার এটি ১৮৮৮ সালে ইতালির একটি ছোট শহর, অ্যাসিসিতে এই রঙিন তৈল চিত্রটি চিত্রাঙ্কন করেন।
চিত্রটিতে প্রাকৃতিক উজ্জ্বল রঙের ব্যবহার চোখে পড়ে, চিত্রশিল্পীর স্বচ্ছতার সাথে তা ফুটিয়ে তুলেছেন।
১৯৭১-এ বাংলাদেশ
১৯৭১-এ বাংলাদেশে একটি গুরুত্বপূর্ণ ঘটনাপঞ্জী কেননা এ বছর মুক্তিযুদ্ধের মধ্য দিয়ে বাংলাদেশ নামীয় স্বাধীন রষ্ট্রের অভ্যূদয় ঘটে।
খেলাধুলা
১৯৭১ সালে মুক্তিযুদ্ধ শুরুর পরপরই প্রবাসে থাকা বাংলাদেশ সরকারের বাংলাদেশ ক্রীড়া সমিতি গঠন করে স্বাধীন বাংলা ফুটবল দল । বাংলাদেশ জাতীয় ফুটবল দলের কোনো ফর্মে এটাই প্রথম নজির। মুক্তিযুদ্ধের প্রতি আন্তর্জাতিক সচেতনতা ও অর্থনৈতিক সমর্থন বাড়াতে ভারতজুড়ে সফর করে দলটি মোট ১৬টি প্রীতি ম্যাচ খেলে ।
স্বাধীন বাংলা ফুটবল দলের অধিনায়ক জাকারিয়া পিন্টুই প্রথম ব্যক্তি যিনি বাংলাদেশের ভূখণ্ডের বাইরে বাংলাদেশের পতাকা উত্তোলন করেছিলেন। ১৬তম ম্যাচ শেষে দলটি ১৯৭১ সালে মুক্তিযোদ্ধা তহবিলে ৫ লাখ টাকা অনুদান দেয়
রাজবিলা ইউনিয়ন
রাজবিলা বাংলাদেশের বান্দরবান জেলার অন্তর্গত বান্দরবান সদর উপজেলার একটি ইউনিয়ন।
আয়তন
রাজবিলা ইউনিয়নের আয়তন ২৫,১৫৮ একর (১০১.৮১ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী রাজবিলা ইউনিয়নের মোট জনসংখ্যা ৯,১২৩ জন। এর মধ্যে পুরুষ ৪,৬৫১ জন এবং মহিলা ৪,৪৭২ জন। মোট পরিবার ২,২৫৭টি।
অবস্থান ও সীমানা
বান্দরবান সদর উপজেলার সর্ব-উত্তরে রাজবিলা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের পূর্বে রোয়াংছড়ি উপজেলার নোয়াপতং ইউনিয়ন; দক্ষিণে বান্দরবান পৌরসভা ও কুহালং ইউনিয়ন; পশ্চিমে কুহালং ইউনিয়ন ও চট্টগ্রাম জেলার রাঙ্গুনিয়া উপজেলার পদুয়া ইউনিয়ন এবং উত্তরে রাঙ্গামাটি জেলার রাজস্থলী উপজেলার বাঙ্গালহালিয়া ইউনিয়ন, গাইন্দ্যা ইউনিয়ন ও ঘিলাছড়ি ইউনিয়ন অবস্থিত।
ইতিহাস
১৯৮৪ সালে তৎকালীন বৃহত্তর বান্দরবান সদর ইউনিয়ন থেকে ৩১৯নং রাজবিলা মৌজা নিয়ে রাজবিলা ইউনিয়ন পরিষদ গঠন করা হয়।
প্রশাসনিক কাঠামো
রাজবিলা ইউনিয়ন বান্দরবান সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বান্দরবান সদর থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।
ওয়ার্ডভিত্তিক এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী রাজবিলা ইউনিয়নের সাক্ষরতার হার ২৯%। এ ইউনিয়নে ১টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ১২টি প্রাথমিক বিদ্যালয় রয়েছে।
যোগাযোগ ব্যবস্থা
রাজবিলা ইউনিয়নে যোগাযোগের প্রধান সড়ক হল বান্দরবান-চন্দ্রঘোনা সড়ক। সব ধরনের যানবাহনে যোগাযোগ করা যায়।
হাট-বাজার
রাজবিলা ইউনিয়নের প্রধান হাট-বাজার হল বাঘমারা বাজার।
নিমিৎজ-শ্রেণি বিমানবাহী রণতরী
নিমিৎজ-শ্রেণিটি মার্কিন যুক্তরাষ্ট্রের নৌবাহিনীতে পরিষেবা প্রদানের জন্য পারমাণবিক শক্তি চালিত দশটি বিমানবাহকের একটি শ্রেণি। এই শ্রেণির নেতৃত্ব প্রদানকারী জাহাজটির নামকরণ করা হয়েছে দ্বিতীয় বিশ্বযুদ্ধে মার্কিন যুক্তরাষ্ট্রের প্যাসিফিক ফ্লিট কমান্ডার ফ্লিট অ্যাডমিরাল চেস্টার ডব্লু নিমিৎজ এর নামে, যিনি উইলিয়াম হালসি জুনিয়রের আগে, দ্বিতীয় থেকে শেষ স্থানে থাকা জীবিত মার্কিন যুক্তরাষ্ট্রের নেভি অফিসার ছিলেন। ১,০৯২ ফুট (৩৩৩ মিটার) সামগ্রিক দৈর্ঘ্য এবং ১,০০,০০০ দীর্ঘ টন (১,০০,০০০ টি) এর পূর্ণ-লোড স্থানচ্যুতি সহ, ২০১৭ সালে, মার্কিন যুক্তরাষ্ট্রের নৌবাহিনীতে ইউএসএস জেরাল্ড আর ফোর্ডের প্রবেশের আগ পর্যন্ত নিমিৎজ-শ্রেণির জাহাজগুলি নির্মিত এবং সেবার ক্ষেত্রে নৌবাহিনীর বৃহত্তম যুদ্ধজাহাজ ছিল।
প্রচুর আধুনিক যুদ্ধজাহাজে চালিত হওয়ার জন্য ব্যবহৃত গ্যাস টারবাইন বা ডিজেল-বৈদ্যুতিক ব্যবস্থাগুলির পরিবর্তে, বিমানবাহী রণতরীগুলি দুটি এ৪ ডাব্লিউ চাপযুক্ত জল চুল্লি ব্যবহার করে, যা চারটি প্রোপেলার শ্যাফ্ট চালিত করে এবং সর্বোচ্চ ৩০ নট (৫৬ কিমি/ঘণ্টা; ৩৫ মাইল) গতি উৎপন্ন করতে পারে এবং সর্বাধিক শক্তি প্রায় ২,৬০,০০০ শ্যাফট অশ্বশক্তি (১৯০ মেগাওয়াট)। পারমাণবিক শক্তি ব্যবহারের ফলস্বরূপ, জাহাজগুলি পুনরায় জ্বালানি ছাড়াই ২০ বছরেরও বেশি সময় ধরে পরিচালিত করা সম্ভব  এবং ৫০ বছরেরও বেশি সময়কাল ধরে পরিষেবা প্রদানের পূর্বাভাস রয়েছে। এগুলিকে পারমাণবিক শক্তি চালিত বিমানবাহক হিসাবে শ্রেণীবদ্ধ করা হয় এবং সিভিএন -৬৮ এবং সিভিএন -৭৭ এর মধ্যে একটানা জাহাজের কাঠাম সংখ্যার সাথে গণনা করা হয়।
দশটি বিমানবাহী রণতরী ভার্জিনিয়ার নিউপোর্ট নিউজ শিপ বিল্ডিং সংস্থা নির্মাণ করে। শ্রেণিটির শীর্ষস্থানীয় জাহাজ ইউএসএস নিমিৎজকে ১৯৭৩ সালের ৩ মে চালু করা হয় এবং শ্রেণিটির দশম এবং শেষ জাহাজ ইউএসএস জর্জ এইচ ডাব্লিউ বুশ ১০ জানুয়ারী ২০০৯ সালে কমিশন লাভ করে। ১৯৭০-এর দশক থেকে নিমিৎজ-শ্রেণির বিমানবাহী রণতরী ইরানে অপারেশন ঈগল ক্লা, উপসাগরীয় যুদ্ধ এবং আরও সম্প্রতি ইরাক ও আফগানিস্তান'সহ বিশ্বজুড়ে অনেক সংঘাত ও অভিযানে অংশ নিয়েছে।
বিমানবাহী রণতরীগুলির কৌনিক ফ্লাইট ডেক বিমান চালনা করতে একটি ক্যাটোবার ব্যবস্থা ব্যবহার করে, উড্ডয়ন এবং অবতরণের জন্য বাষ্প ক্যাটালাপ্টস এবং গ্রেপ্তারের তারগুলি সহ। ফ্লাইট ডেক ক্রিয়াকলাপকে ত্বরান্বিত করার পাশাপাশি এটি ছোট ক্যারিয়ারে ব্যবহৃত এসটিওভিএল বিন্যাসের চেয়ে অনেক বেশি বিস্তৃত ভাবে বিমানের অনুমতি দেয়। প্রায় ৯০ টি বিমান নিয়ে গঠিত ক্যারিয়ার এয়ার উইং সাধারণত বোর্ডে স্থাপন করা হয়। এফ-১৪ টমক্যাট অবসর গ্রহণের পরে, এয়ার উইংসের স্ট্রাইক যোদ্ধারা হল মূলত এফ/এ-১৮ই ও এফ/এ-১৮এফ সুপার হর্নেট এবং এফ/এ-১৮এ+ ও এফ/এ-১৮সি হর্নেট। বিমান ছাড়াও, জাহাজগুলি বিমান বিধ্বংসী যুদ্ধবিগ্রহ এবং ক্ষেপণাস্ত্র প্রতিরক্ষার জন্য স্বল্প পরিসরের প্রতিরক্ষামূলক অস্ত্র বহন করে।
২০১২ অর্থবছরে একটি নিমিৎজ-শ্রেনির জাহাজ নির্মাণের ব্যয় প্রায় ৮.৫ বিলিয়ন ডলার ছিল, যা মুদ্রাস্ফীতির জন্য ২০২০ সালে হিসাবে $৯.৭ বিলিয়নের সমান হয়েছিল।
বিবরণ
নিমিৎজ-শ্রেণীর বিমানবাহী রণতরীর দৈর্ঘ্য ১,০৯২ ফুট (৩৩৩ মিটার), জলরেখায় ১,০৪০ ফুট (৩১৭ মিটার), এবং প্রস্থতা ১৩৪ ফুট (৪১ মিটার)। এই শ্রেনির জাহাজের প্রাথমিক পূর্ণ-লোড অবস্থায় নকশা অনুযায়ী স্থানচ্যুতি ৯৭,০০০ শর্ট টন (৮৮,০০০ টন; ৮৭,০০০ লং টন), কিন্তু জাহাজগুলিকে সংস্কার করা হয়েছে এবং আরও সরঞ্জাম স্থাপন করা হয়েছে, ফলে পূর্ণ-লোড অবস্থার স্থানচ্যুতি ১,১২,০০০ শর্ট টন ছাড়িয়ে গেছে (১,০২,০০০ টন; ১,০০,০০০ লং টন)। জাহাজের সর্বনিম্ন কর্মী সংখ্যা ৩,০০০-৩,২০০ জন; যার মধ্যে ১,৫০০ জন বিমান শাখার কর্মী এবং ৫০০ জন অন্যান্য কর্মী।
নকশা
মার্কিন নৌবাহিনী জানিয়েছে যে দ্বিতীয় বিশ্বযুদ্ধের সময় জাপানি বিমান হামলায় এসেক্স-শ্রেণির দ্বারা সৃষ্ট ক্ষয়ক্ষতির তিনগুণ ক্ষয়ক্ষতি বিমানবাহী রণতরীগুলি সহ্য করতে পারে। জাহাজের হ্যাঙ্গারগুলি পুরু ইস্পাতের দরজা দ্বারা তিনটি ফায়ার বেতে বিভক্ত, যা আগুনের বিস্তার রোধ করার জন্য নকশা করা হয়েছে। দ্বিতীয় বিশ্বযুদ্ধের সময় কামিকাযি হামলার কারণে সৃষ্ট অগ্নিকাণ্ডের পর থেকে এই নকশার সংযোজন মার্কিন বিমানবাহী জাহাজে উপস্থিত রয়েছে।
শ্রেণির জাহাজ
মার্কিন যুক্তরাষ্ট্রের নৌবাহিনী  নিমিৎজ  শ্রেণিতে নিম্নলিখিত দশটি জাহাজের তালিকা করেছে:
১৯৭৫-১৯৮৯
জাহাজগুলি যে প্রথম বৃহত্তম অপারেশনগুলির সাথে জড়িত ছিল সেগুলির মধ্যে একটি হ'ল অপারেশন ঈগল ক্ল, যা নিমিৎজ দ্বারা ১৯৮০ সালে তেহরানের মার্কিন দূতাবাসে জিম্মিদের জবাবদিহি করার প্রতিক্রিয়া হিসাবে ভারত মহাসাগরে নিযুক্ত হওয়ার পরে চালু করা হয়। [১৫] যদিও প্রথমদিকে মার্কিন যুক্তরাষ্ট্রের আটলান্টিক ফ্লিটের অংশ ছিল, [60] ডুইট ডি আইজেনহোভার ভূমধ্যসাগরীয় অঞ্চলে তার কাজ সম্পূর্ণ কররা পরে নিমিৎজকে অপারেশন বা অভিযানটি থেকে মুক্তি দেয়। ৪ নিমিৎজ ১৯৮১ সালের আগস্টে লিবিয়ার নিকটবর্তী সিড্রা উপসাগরে বিমান বাহক ইউএসএস ফরেস্টালের পাশাপাশি  ফ্রিডম অফ নেভিগেশন মহড়া চালায়।
১৯৯০-২০০০
নব্বইয়ের দশকে নিমিৎজ শ্রেণির যে দুটি সবচেয়ে গুরুত্বপূর্ণ কাজ জড়িত ছিল সেগুলি ছিল উপসাগরীয় যুদ্ধ এবং এর পরবর্তী পরিস্থিতি ও দক্ষিণ ইরাকের অপারেশন সাউদার্ন ওয়াচ। সমস্ত সক্রিয় জাহাজ কিছুটা হলেও উভয় ক্ষেত্রেই ব্যস্ত ছিল, অপারেশন সাউদার্ন ওয়াচ ২০০৩ অবধি অব্যাহত থাকে। []৪]
২০০১-বর্তমান
২০০০ সালের নভেম্বর মাসে হ্যারি এস ট্রুমান প্রথম নিযুক্ত হয়। জাতিসংঘের জোট বাহিনীর বিরুদ্ধে ইরাকি পৃষ্ঠ থেকে বায়ু ক্ষেপণাস্ত্রের হামলা চালানোর প্রতিক্রিয়ায় ১৬ ফেব্রুয়ারি ২০০১ সালে ইরাকি বিমান প্রতিরক্ষা সাইটগুলিতে ধর্মঘটসহ অপারেশন সাউদার্ন ওয়াচের সমর্থনে ক্যারিয়ারের বিমান শাখা দ্বারা ৮৬৯ টি উড়ান উড়েছিল। [] 67] ১১ ই সেপ্টেম্বরের হামলার পরে, কার্ল ভিনসন এবং থিওডোর রুজভেল্ট  অপারেশন এন্ডরিং ফ্রিডম আফগানিস্তান-এ অংশ নেওয়া প্রথম যুদ্ধজাহাজের মধ্যে ছিলেন।
কার্ল ভিনসন ২০০১ সালের জুলাইয়ে অপারেশন সাউদার্ন ওয়াচকে সমর্থন করার জন্য পারস্য উপসাগর অভিমুখে যাত্রা করে। আক্রমণগুলির প্রতিক্রিয়ায় এটি গন্তব্য পরিবর্তন করে এবং জাহাজটি উত্তর আরব সাগরের দিকে যাত্রা করে, যেখানে এটি অভিযানের সমর্থনে প্রথম বিমান হামলা চালায়।
ভবিষ্যত ও পরিকল্পিত প্রতিস্থাপন
নিমিৎজ-শ্রেণির ক্যারিয়ারগুলি ৫০ বছরের পরিষেবা জীবনের জন্য নকশা করা হয়। পরিষেবা জীবনের শেষে, জাহাজগুলি বাতিল হয়ে যাবে। এই প্রক্রিয়াটি প্রথমে নিমিৎজ জাহাজে অনুষ্ঠিত হবে এবং এর জন্য আনুমানিক ব্যয় $৭৫০ থেকে ৯০০ মিলিয়ন ডলার হবে। যখন একটি প্রচলিত শক্তিচালিত বিমানবাহী রণতরীর জন্য আনুমানিক ব্যয় $৫৩ মিলিয়ন। প্রচলিত শক্তিচালিত বিমানবাহী রণতরীর তুলনায় পারমাণবিক শক্তিচালিত নিমিৎজ-শ্রেণির বিমানবাহী রণতরীর পরিচালনার বেশি খরচের কারণ হল পারমাণবিক বিদ্যুৎ কেন্দ্রের নিষ্ক্রিয়করণ এবং তেজস্ক্রিয় উপাদান ও অন্যান্য দূষিত সরঞ্জাম নিরাপদ অপসারণ ব্যয়।
জসীম উদ্দিন আহমেদ
জসীম উদ্দিন আহমেদ (জন্ম ১ জানুয়ারি ১৯৩৩) বাংলাদেশের একজন ভাষা সৈনিক, পরমাণুবিজ্ঞানী ও লেখক। ভাষা আন্দোলনে অবদানের জন্য ২০১৬ সালে তাকে একুশে পদক প্রদান করা হয়েছিল।
জীবনী
জসীম উদ্দিন আহমেদ ১৯৩৩ সালের ১ জানুয়ারি কুমিল্লার দাউদকান্দির গালিয়ার চরে জন্মগ্রহণ করেন। ঢাকা বিশ্ববিদ্যালয়ে পড়াকালীন সময়ে তিনি ভাষা আন্দোলনে অংশগ্রহণ করেছিলেন। ১৯৫২ সালের ২১ ফেব্রুয়ারি তিনি প্রতিবাদ মিছিলে অংশগ্রহণ করেছিলেন। তিনি ও আবুল বরকত একই মিছিলে ছিলেন। পরিস্থিতির মোকাবেলা করার জন্য পুলিশ মিছিলে গুলি চালিয়েছিল। তার শরীরের নিকট দিয়ে অনেক গুলি বেরিয়ে গিয়েছিল। তার সামনে গুলিবিদ্ধ হয়েছিলেন আবুল বরকত।
জসীম উদ্দিন আহমেদ ১৯৫৬ সালে ঢাকা কলেজে শিক্ষকতা পেশায় যোগদানের মাধ্যমে কর্মজীবন শুরু করেন। এরপর, তিনি উচ্চশিক্ষা অর্জনের জন্য যুক্তরাষ্ট্র গমন করেন। সেখান থেকে ডক্টরেট ডিগ্রি লাভ করার পর তিনি দেশে ফিরে আসেন। তিনি ১৯৬৩ সালে ঢাকার আণবিক শক্তি কেন্দ্রে যোগদান করেন। ১৯৭০ সালে তিনি আন্তর্জাতিক পরমাণু শক্তি সংস্থায় যোগদান করেন পরবর্তীতে, তিনি প্রতিষ্ঠানটির পারমাণবিক বিকিরণ নিরাপত্তা বিভাগের প্রধান হিসেবে নিযুক্ত হন। তিনি ১৯৯৪ সালে ঐ পদ থেকে অবসরগ্রহণ করেন।
জসীন উদ্দিন আহমেদ প্রায় ৩৬ টি গ্রন্থ রচনা করেছেন। তিনি ২০১৬ সালের ১৯ ফেব্রুয়ারি এটিএন বাংলায় প্রচারিত নৈশব্দ যোদ্ধা শিরোনামের একটি টিভি নাটকে অভিনয় করেছিলেন।
শামসুল হুদা ২০১৬ সালে ভাষা আন্দোলনে অবদানের জন্য একুশে পদক লাভ করেন।
মধ্যযুগীয় উষ্ণ পর্ব
থাম্ব|275x275পিক্সেল|বিগত ২০০০ বছরে তাপমাত্রা পুনর্গঠন
মধ্যযুগীয় উষ্ণ পর্ব অথবা মধ্যযুগীয় উৎকৃষ্ট জলবায়ু বা মধ্যযুগীয় জলবায়ুগত অনিয়ম বলতে বোঝায় উত্তর আটলান্টিক এলাকার একটি উষ্ণ জলবায়ুগত সময়কাল, যার সঙ্গে উক্ত এলাকার কিছু উষ্ণ ঘটনাবলীর সম্ভাব্য যোগসাজশ রয়েছে; যেমন প্রায় ৯৫০ থেকে ১২৫০ খ্রিষ্টাব্দ পর্যন্ত চীন সহ অন্যান্য এলাকায় সংঘটিত উষ্ণ জলবায়ুগত ঘটনা। বাকী এলাকাগুলো ঐ সময়ে ছিল শীতলতর, যেমন ক্রান্তীয় প্রশান্ত মহাসাগর এলাকা। এই সময়ের মোট গড় তাপমাত্রা ছিল মধ্য-বিংশ শতাব্দীর শুরুর দিকের উষ্ণতার সমান। মধ্যযুগীয় উষ্ণায়নের সম্ভাব্য কারণ ছিল বর্ধিত সৌর প্রক্রিয়া, আগ্নেয়গিরির সক্রিয়তা কমে আসা এবং সমুদ্রের গতিপ্রবাহের পরিবর্তন।
এই উষ্ণ যুগটির আগে উত্তর আটলান্টিক সহ আরও কিছু এলাকায় একটি শীতল যুগ এসেছিল, যা ক্ষুদ্র বরফ যুগ নামে পরিচিত। কেউ কেউ এই যুগটিকে মধ্যযুগীয় জলবায়ুগত অনিয়ম হিসেবে আখ্যায়িত করে থাকেন কারণ এই সময়ে সংঘটিত জলবায়ুগত ঘটনাগুলোর প্রভাব তাপমাত্রাজনিত  ঘটনার চেয়ে বেশি গুরুত্বপূর্ণ।
ধারণা করা হয় যে উষ্ণ রোমান যুগের পরে ৯৫০ থেকে ১১০০ খ্রিষ্টাব্দ পর্যন্ত সময়কাল ছিল উত্তর গোলার্ধের উষ্ণতম সময়। এরপর শুধু বিংশ এবং একবিংশ শতাব্দীতেই উত্তর গোলার্ধে উষ্ণতর উষ্ণতর তাপমাত্রা অনুভূত হয়েছে। জলবায়ুর প্রক্সি রেকর্ড থেকে দেখা যায় যে বিভিন্ন সময়ে পৃথিবীর বিভিন্ন এলাকায় সর্বোচ্চ উষ্ণতা দেখা গিয়েছে এবং এই নথির প্রেক্ষিতে মধ্যযুগীয় উষ্ণ সময়কে বৈশ্বিক প্রেক্ষাপটে নিয়মিত ঘটনা বলা যায় না।
প্রাথমিক গবেষণা
উষ্ণ সময়কালটুকুকে বলা হয়ে থাকে মধ্যযুগীয় উষ্ণ পর্ব এবং শীতল অংশকে বলা হয় ক্ষুদ্র বরফযুগ। যাই হোক, এই দৃষ্টিকোণটিকে অন্যান্য গবেষকরা প্রশ্নবিদ্ধ করেছেন। ১৯৯০ সালে প্রকাশিত আইপিসিসি র প্রথম মূল্যায়ন প্রতিবেদনে বলা হয়েছে, “মধ্যযুগীয় উষ্ণ পর্বটি ঘটেছিল ১০০০ খ্রিস্টাব্দের আশেপাশের সময়ে (যেটি সম্ভবত সারা পৃথিবীব্যাপী হয়নি) এবং ক্ষুদ্র বরফযুগটি সংঘটিত হয়েছিল ঊনবিংশ শতাব্দীর মধ্যভাগ থেকে শেষভাগ পর্যন্ত সময়ে।” এরপর ২০০১ সালে প্রকাশিত আইপিসিসির তৃতীয় মূল্যায়ন রিপোর্টে সারমর্মকৃত গবেষণা তুলে ধরা হয়েছে; যেখানে বলা হচ্ছে-“বিশ্বব্যাপী সমানভাবে অস্বাভাবিক রকম উষ্ণ এবং শীতল যুগ এসেছিল এই উল্লিখিত সময়ে, এমন কোন প্রমাণ পাওয়া যায়নি। এছাড়া প্রচলিত “ক্ষুদ্র বরফ যুগ” এবং “মধ্যযুগীয় উষ্ণ পর্ব” পরিভাষা দিয়ে বৈশ্বিক ভাবে বা পুরো (উত্তর) গোলার্ধে বিগত শতকগুলোর গড় তাপমাত্রা পরিবর্তন বর্ণনা করা সম্ভব নয়।” বরফ-মজ্জা, গাছের প্রস্থচ্ছেদ এবং হৃদে সঞ্চীভূত উপাদান বিশ্লেষণ করে বিগত শতাব্দীর তাপমাত্রা নথিভূত করে দেখা গিয়েছে, বিংশ শতাব্দীর মধ্যভাগ পর্যন্ত সময়ের তাপমাত্রার চেয়ে পৃথিবীর বর্তমান তাপমাত্রা খানিকটা (০.০৩°সেলসিয়াস) কম।
আদি-জলবায়ুবিশারদরগণ এখন স্থানভেদে বিভিন্ন এলাকার বিগত শতাব্দীর জলবায়ু পুনর্গঠনের চেষ্টা করে যাচ্ছেন, প্রচলিতভাবে যা “ক্ষুদ্র বরফ যুগ” এবং “মধ্যযুগীয় উষ্ণ পর্ব” ধারণাগুলোর সাথে খাপ খায়। অন্যান্য গবেষকরা প্রচলিত ধারণাগুলোই অনুসরণ করছেন এবং  এই দুই পর্বে যখনই কোন উল্লেখযোগ্য জলবায়ুগত ঘটনা খুঁজে পাচ্ছেন তারা, সেটাকে জুড়ে দিচ্ছেন পর্ব দু’টোর ঘটনাক্রমের সঙ্গে। তবে মধ্যযুগীয় উষ্ণ পর্বের কিছু ঘটনা পুরোপুরি উষ্ণ ঘটনা হবার পরিবর্তে বরং আর্দ্র বা শীতল ঘটনা হয়েছিল; বিশেষ করে মধ্য-আমেরিকাতে, যেখানকার জলবায়ুর ধরন উত্তর আটলান্টিকের চেয়ে সম্পূর্ণ ভিন্ন ধর্মী।
বৈশ্বিক মাত্রা
২০০৯ সালে মাইকেল মান সহ আরও কিছু গবেষক হারানো জলবায়ুগত তথ্য পুনর্গঠন প্রক্রিয়ার মাধ্যমে মধ্যযুগীয় উষ্ণ পর্বে পৃথিবীর বিভিন্ন স্থানের তাপমাত্রার তারতম্য বিশ্লেষণ করে দেখিয়েছেন যে, “মধ্যযুগীয় উষ্ণ সময়ে একটি নির্দিষ্ট উষ্ণতা দেখা গিয়েছিল বিশ্বব্যাপী, যা উল্লিখিত সময়ে পৃথিবীর অনেক স্থানের তাপমাত্রার সমান ছিল এবং কোন কোন জায়গায় ভূপৃষ্ঠের তাপমাত্রা এই উষ্ণতাকেও অতিক্রম করেছিল; এই উষ্ণতা বর্তমান সময়ের বৈশ্বিক মাত্রায় বেশ কম।” তাদের এই তাপমাত্রা পুনর্গঠন প্রক্রিয়া ছিল মূলত উত্তর আটলান্টিক, দক্ষিণ গ্রিনল্যান্ড, ইউরোপীয় আর্কটিক এবং উত্তর আমেরিকার কিছু অংশের উষ্ণতার ধরনের উপর ভিত্তি করে এবং এই পুনর্গঠিত উষ্ণতা বিংশ শতাব্দীর শেষভাগে (১৯৬১-১৯৯০) ক্রমাগত বেড়েছে। বিগত দুই যুগে কিছু এলাকায় এই তাপমাত্রা বজায় থেকেছে কিংবা বেড়েছে আরও। তবে কিছু এলাকায়, যেমন- মধ্য ইউরোপ, উত্তরপশ্চিমীয় উত্তর আমেরিকা এবং (দুর্বল ভাবে বলা যায়) দক্ষিণ আটলান্টিকে বিচ্ছিন্নভাবে শীতলতা দেখা গিয়েছে।
আদি-জলবায়ুবিদ্যায় বিভিন্ন ধরনের স্থানিক বিশ্লেষনে দেখে গিয়েছে যে বর্তমান সময়ের বৈশ্বিক তাপমাত্রা বেশ উষ্ণপ্রবণ, বিশেষ করে উত্তর এবং দক্ষিণাঞ্চলে। তবে নিরক্ষীয় অঞ্চলের দিকে এই প্রবণতা কম। খুব সম্প্রতি “পেইজেস টু থাউজ্যান্ড কনসোর্টিয়াম” এর একটি গবেষণায় বলা হয়েছে যে মধ্যযুগীয় উষ্ণতা বিশ্বব্যাপী সমভাবে সংঘটিত হয়নি। তারা আরও বলেছে, “আমাদের তাপমাত্রা পুনর্গঠন প্রক্রিয়ায় খুব সামান্য প্রমাণাদিই পাওয়া গিয়েছে যার ভিত্তিতে বলা যায় যে মধ্যযুগীয় উষ্ণ পর্ব বা ক্ষুদ্র বরফ যুগ সর্বব্যাপী সমানভাবে বিস্তার করেছিল। বরং বলতে হয়, উচ্চ উষ্ণতা ও নিম্ন শীতলতা এবং তাদের অন্তর্বর্তী সময়কাল এলাকাভেদে বদলেছে। এছাড়া যুগ যুগ ধরে এই স্থানিক জলবায়ু বৈচিত্র্য দেখা যাওয়ায় শীতলপ্রবণ হয়েছে কিছু কিছু এলাকার তাপমাত্রা।”
উত্তর আটলান্টিক
ডান|থাম্ব|375x375পিক্সেল|মধ্য [[গ্রিনল্যান্ড|গ্রিনল্যান্ডের পুনর্গঠিত তাপমাত্রা।]] লয়েড কেগাইন ১৯৯৬ সালে শৈবাল সাগরের সামুদ্রিক পললের রেডিওকার্বন-ডেটিং করে দেখিয়েছেন যে আনুমানিক ৪০০ বছর আগে (ক্ষুদ্র বরফ যুগে) সমুদ্র পৃষ্ঠের তাপমাত্রা ১ ডিগি সেলসিয়াস (১.৮ ডিগ্রি ফারেনহাইট) কম ছিল এবং  ১ ডিগ্রি সেলসিয়াস বেশি ছিল ১০০০ বছর আগে (মধ্যযুগীয় উষ্ণ পর্বে)।
২০০৯ সালে মাইকেল মান পুয়ের্তো রিকো, গালফ উপকূল এবং ফ্লোরিডা থেকে নিউ ইংল্যান্ড পর্যন্ত আটলান্টিক উপকূল হতে সংগৃহীত পললের সাহায্যে কিছু প্রমাণাদি পেয়েছেন যার প্রেক্ষিতে বলা যায় যে মধ্যযুগীয় উষ্ণ সময়ে নর্থ আটলান্টিকে কিছু ক্রান্তীয় ঘূর্ণিঝড় সংঘটিত হয়েছিল তবে এর পূর্ববর্তী সময়ে ঘূর্ণিবায়ু ছিল নিস্ক্রিয়।
ডব্লিউ প্যাটারসন এবং তার সহযোগী গবেষকরা সমুদ্র-মজ্জার আইসোটোপ বিশ্লেষণ করে এবং আইসল্যান্ডের মলাস্কা পর্বের প্রাণিদের বর্ধন পরীক্ষা-নীরিক্ষা করে রোমান উষ্ণ পর্ব হতে মধ্যযুগীয় উষ্ণ পর্ব এবং ক্ষুদ্র বরফ যুগ পর্যন্ত সময়ে মলাস্কাদের ক্রমবিকাশ তথ্য পুননির্মান করতে সক্ষম হয়েছেন।
উত্তর আমেরিকা
ডান|থাম্ব|১৪০৮ সালে আইসল্যান্ডিয় প্রথায় বিবাহ বন্ধনে আবদ্ধ গ্রিনল্যান্ডিয় নরওয়েজিয়ানদের সর্বশেষ লিখিত নথি যা পরবর্তীতে আইসল্যান্ডের হেভ্যালসি চার্চে নথিভুক্ত করা হয়। বর্তমানে এটি নরওয়েজিয়ানদের ধ্বংসাবশেষের উৎকৃষ্ট সংরক্ষণের নমুনা। বাম|থাম্ব|233x233পিক্সেল|১৫৭০ সালের [[স্কালহল্ট মানচিত্রের একটি প্রতিলিপি। আমেরিকায় ইতিপূর্বে নরওয়েজিয়ানদের আনাগোনার প্রামাণ্যচিত্রের উপর ভিত্তি করে এটি ১৬৯০ সালে আঁকা হয়।]] মাইকেল মানের ২০০৯ সালে প্রকাশিত গবেষণায় দেখা গেছে যে ১৯৬১ থেকে ১৯৯০ সাল পর্যন্ত সময়ে দক্ষিণ গ্রিনল্যান্ড এবং উত্তর আমেরিকার কিছু এলাকার তাপমাত্রা মধ্যযুগীয় উষ্ণ পর্বের (গবেষণা অনুযায়ী যা ৯৫০-১২৫০ খ্রিষ্টাব্দ) তাপমাত্রা অতিক্রম করেছে এবং কিছু কিছু অঞ্চলে তাপমাত্রা বৃদ্ধির ঘটনা ঘটেছে ১৯৯০-২০১০ সাল পর্যন্ত সময়ে। উত্তর গোলার্ধের বেশিরভাগ এলাকার তাপমাত্রাই ক্রমান্বয়ে হ্রাস পাচ্ছিল ক্ষুদ্র বরফ যুগে (সংজ্ঞানুযায়ী যা ১৪০০-১৭০০ সাল)। তবে ল্যাব্রাডর এবং যুক্তরাষ্ট্রের কিছু বিচ্ছিন্ন এলাকার জলবায়ু ঐ সময়ে ১৯৬১-১৯৯০ সালের মতোই উষ্ণ ছিল।
আমেরিকায় নরওয়েজিয়ান উপনিবেশন ঘটেছিল জলবায়ুর উষ্ণতর পর্বে। ধারণা করা হয়, নরওয়েজিয়ানরা উষ্ণ জলবায়ুতে বরফ চাদর মুক্ত সমুদ্রকে কাজে লাগিয়ে গ্রিনল্যান্ডসহ সুদূর উত্তরের ভূমিতে উপনিবেশ গড়ে তুলেছিল। তবে কলাম্বিয়া বিশ্ববিদ্যালয়ের এক গবেষণায় বলা হয়েছে, গ্রিনল্যান্ড উষ্ণ জলবায়ুতে উপনিবেশিত হয়নি বরঞ্চ উপনিবেশনে উষ্ণ জলবায়ুর প্রভাব ছিল স্বল্পমেয়াদী। ১০০০ খ্রিষ্টাব্দের দিকে জলবায়ু পর্যাপ্ত পরিমাণে উষ্ণ ছিল, তখন ভাইকিংরা নিউফাউন্ডল্যান্ডের দিকে যাত্রা করে ক্ষণস্থায়ী ঘাঁটি গড়েছিল সেখানে।
৯৮৫ খ্রিষ্টাব্দের দিকে ভাইকিংরা গ্রিনল্যান্ডের দক্ষিণ প্রান্তে পশ্চিম এবং পূর্ব-বসতি গড়ে তুলেছিল। উপনিবেশনের প্রথম দিকে তারা গবাদি পশু, ভেড়া এবং ছাগল সঙ্গে রাখত এবং তাদের আহারের এক-চতুর্থাংশ ছিল সামুদ্রিক খাদ্য। তবে ১২৫০ সালের দিকে ঠান্ডা এবং ঝড়ো জলবায়ুতে তারা খাবারের জন্য সমুদ্র নির্ভর হতে লাগল আস্তে আস্তে এবং ১৩০০ সালের দিকে তারা খাদ্যের এক-তৃতীয়াংশই সংগ্রহ করত সীল মাছ শিকার করে। ডান|থাম্ব|একটি পুননির্মিত ভাইকিং বসতি। এটি বর্তমানে নিউফাউন্ডল্যান্ডের ল'নসে অক্স মিডোজে অবস্থিত। ১৩৫০ সালের দিকে ইউরোপীয়দের কাছে তাদের রপ্তানী এবং বাণিজ্য চাহিদা কমে এসেছিল। সর্বশেষ বসতি স্থাপনের নথি রয়েছে ১৪১২ সালে, এরপরের যুগে বিভিন্ন অর্থনৈতিক কারণে (যেমন-স্ক্যান্ডিনেভীয় দেশে খামারের পর্যাপ্ততা বৃদ্ধি) অবশিষ্ট ইউরোপীয়রাও চলে এসেছিল ওখান থেকে।
গবেষকরা দেখেছেন যে চেসপাইক সমুদ্রে (বর্তমানে যা যুক্তরাষ্ট্রের ম্যারিল্যান্ড এবং ভার্জিনিয়ায় অবস্থিত) মধ্যযুগীয় উষ্ণ পর্বে (৯৫০-১২৫০ খ্রিঃ) এবং ক্ষুদ্র বরফ যুগে (১৪০০-১৭০০ খ্রিঃ) তাপমাত্রা বিচ্যুতি (ঐ সময়ের গড় তাপমাত্রা হতে তাপমাত্রার বিচ্যুতি) ঘটার কারণ ছিল উত্তর আটলান্টিক সাগরের থার্মোহ্যালাইন স্রোত। এছাড়া মধ্যযুগীয় সময়ে (৮০০-১৩০০ খ্রিঃ) হাডসন উপত্যকার নিচের অংশের পিয়ারমন্ট জলাশয়ে প্রাপ্ত পলি ছিল বেশ আর্দ্র।
যুক্তরাষ্ট্রের পশ্চিমাংশে এবং বিশেষ করে পূর্ব ক্যালিফোর্নিয়ায় ও মহা-অববাহিকার দীর্ঘস্থায়ী খরার প্রভাব পড়েছিল। আলাস্কায় তিন দফা উষ্ণ বিরামকাল এসেছিল বিভিন্ন সময়ে যথা ১-৩০০ খ্রিঃ, ৮৫০-১২০০ খ্রিঃ এবং ১৮০০ খ্রিঃ পরবর্তী সময়কাল। আমেরিকায়, বিশেষ করে পশ্চিম আমেরিকার শুষ্ক অঞ্চলে বিভিন্ন সময়ে বিভিন্ন অধিবাসীর উপনিবেশনের সময়কাল নির্ধারণ করতে মধ্যযুগীয় উষ্ণ পর্বের জ্ঞান বেশ কাজে দেয়। সাম্প্রতিক প্রত্নতাত্ত্বিক গবেষণায় দেখা গেছে, বিভিন্ন সময়ে সাংস্কৃতিক অস্বাভাবিকতার (যেমন শুরুর দিকের স্বাস্থ্য এবং সহিংসতাজনিত সমস্যা) পরিমাণ যতটা অনুমান করা হয়েছিল, অঞ্চলভেদে তা হয়েছিল অনেক বেশি। এছাড়া বসতি বিনাশ, দূরপাল্লার ব্যবসা-বাণিজ্যে মন্দা এবং জনসংখ্যা বিচলন ইত্যাদি সমস্যাগুলো আরও সুনিশ্চিতভাবে জানা গিয়েছে।
আফ্রিকা
নিরক্ষীয় পূর্ব আফ্রিকার জলবায়ু পরিবর্তিত হয়েছিল অতীতে এবং বর্তমানের তুলনায় আর্দ্রতর এবং শুষ্কতর। মধ্যযুগীয় উষ্ণ পর্বে মূলত সেখানকার জলবায়ু ছিল শুষ্ক।
এন্টার্কটিকা
এন্টার্কটিক উপদ্বীপের পূর্ব ব্র্যান্সফিল্ড অববাহিকায় প্রাপ্ত পলল মজ্জায় মধ্যযুগীয় উষ্ণ পর্ব এবং ক্ষুদ্র বরফ যুগের প্রমাণ পাওয়া যায়। গবেষকরা বলেছেন, “হলোসিন যুগের শেষভাগে মধ্যযুগীয় উষ্ণ পর্ব পরবর্তী ক্ষুদ্র বরফ যুগে পৃথিবীর শীতলীকরণ প্রক্রিয়ার প্রমাণ পাওয়া যায়।”
প্রশান্ত মহাসাগর
ক্রান্তীয় প্রশান্ত মহাসাগরে প্রাপ্ত কোরাল থেকে ধারণা করা হয় যে বিগত সহস্রকের শুরুতে সেখানকার জলবায়ু ছিল ঠান্ডা এবং শুষ্ক যা দক্ষিণীয় এল নিনোর ছন্দপাতনের প্রেক্ষিতে লা নিনার রূপরেখার সাথে সামঞ্জস্যপূর্ণ।
দক্ষিণ আমেরিকা
১৫০০ বছরে সঞ্চিত হৃদ-পলল থেকে চিলিতে এবং ইকুয়েডরের পূর্ব করডিলেরায় মধ্যযুগীয় উষ্ণ পর্বের প্রমাণ পাওয়া গিয়েছে।
প্রাপ্ত বরফ মজ্জার উপর ভিত্তি করে জলবায়ুর পুনর্গঠন করে দেখা যায় যে ১০৫০-১৩০০ সালের দিকে মধ্যযুগীয় উষ্ণ পর্ব এসেছিল এবং এর পরপরই পঞ্চদশ শতাব্দীতে এসেছিল ক্ষুদ্র বরফ যুগ। তবে সর্বোচ্চ তাপমাত্রা বিংশ শতাব্দীর মতো এত বেশি ছিল না তখনও। বিংশ শতাব্দীর এই উচ্চ তাপমাত্রা বিগত ১৬০০ বছরে দেখা যায়নি।
এশিয়া
মধ্য জাপানের নাকাৎসুনা হৃদে ২০০১ সালে অধিকারী এবং কুমন অনুসন্ধান চালিয়ে দেখেছেন যে, ৯০০ থেকে ১২০০ সালের দিকে একটি উষ্ণ সময় এসেছিল ঐ এলাকায়, যা মধ্যযুগীয় উষ্ণ পর্বের সাথে খাপ খায়। এই উষ্ণ সময়ের পর এসেছিল তিনটি শীতল দশা, যার মধ্যে দু’টি ক্ষুদ্র বরফ যুগের সাথে সামঞ্জস্যপূর্ণ। উত্তর পূর্ব জাপানের অন্য একটি গবেষণায় বলা হয়েছে, উক্ত এলাকায় ৭৫০-১২০০ খ্রিস্টাব্দের দিকে একটি উষ্ণ ও আর্দ্র জলবায়ুগত বিরাম এসেছিল এবং শীতল ও শুষ্ক বিরাম এসেছুল দু’বার; প্রথমটির ব্যাপ্তি ১-৭৫০ সাল পর্যন্ত এবং দ্বিতীয়টি ১২০০ সালের পর থেকে বর্তমান সময় পর্যন্ত চলছে। জি এবং তার সহকর্মী গবেষকরা চীনের বিগত ২০০০ বছরের তাপমাত্রা নিয়ে গবেষণা করে দেখেছেন যে, ষোড়শ শতাব্দী পর্যন্ত চীনে তাপমাত্রার অসামঞ্জস্য বিদ্যমান ছিল, তবে পরবর্তী ৫০০ বছরে বেশ সামঞ্জস্যপূর্ণ তাপমাত্রা দেখা গিয়েছে। এই ৫০০ বছরে দু’টো উল্লেখযোগ্য শীতল পর্ব এসেছিল; প্রথমটি ১৬২০ এর দশক থেকে ১৭১০ এর দশক পর্যন্ত, দ্বিতীয়টি ১৮০০ এর দশক থেকে ১৮৬০ এর দশক পর্যন্ত। তারা আরও বলেছে, ১০-১৪শ শতাব্দীতে কিছু কিছু এলাকায় যে উষ্ণ জলবায়ু দেখা গিয়েছে, তা বিংশ শতাব্দীর শেষ কিছু দশকের জলবায়ুর সাথে সংগতিপূর্ণ। গত ৫০০ বছরের তুলনায় বিংশ শতাব্দীর শেষভাগে এই তাপমাত্রা বৃদ্ধির ঘটনা অভূতপূর্ব।
ওশেনিয়া
মধ্যযুগীয় উষ্ণ পর্ব এবং ক্ষুদ্র বরফ যুগ উভয়ের ক্ষেত্রেই অস্ট্রেলিয়ার উপাত্তের বেশ ঘাটতি রয়েছে। তবে পূর্ণ স্থায়ী আইয়র হৃদের তরঙ্গ নির্মিত নুড়ি সোপান থেকে অস্ট্রেলিয়ার ৯-১০ম শতাব্দীর যে জলবায়ুর প্রমাণ পাওয়া যায়, তা লা নিনার রূপরেখার সঙ্গে সামঞ্জস্যপূর্ণ। তবে সময়ের সঙ্গে সঙ্গে কি করে হৃদটির স্তরবিন্যাসে পরিবর্তন এসেছে কিংবা ঐ সময়ে অস্ট্রেলিয়ার অন্যান্য এলাকায় জলবায়ু কেমন ছিল, তা স্বল্প উপাত্তের প্রেক্ষিতে বলা কঠিন।  ১৯৭৯ সালে ওয়াইকাটো বিশ্ববিদ্যালয়ের এক গবেষণায় বলা হয়েছে, “নিউজিল্যান্ডের এক গুহায় প্রাপ্ত (৪০.৬৭ ডিগ্রি দক্ষিণ এবং ১৭২.৪৩ ডিগ্রি পূর্ব অক্ষাংশে অবস্থিত) স্টেলেগমাইটে অক্সিজেন-১৮ এবং অক্সিজেন-১৬ এর অনুপাত হতে মধ্যযুগীয় তাপমাত্রা বের করা হয়েছে এবং এই হিসেব অনুযায়ী মধ্যযুগীয় উষ্ণ পর্ব এসেছিল ১০৫০-১৪০০ খ্রিষ্টাব্দে। তখনকার তাপমাত্রা এ গবেষণা অনুযায়ী বর্তমান তাপমাত্রার চেয়ে ০.৭৫ ডিগ্রি সেলসিয়াস বেশি ছিল।” নিউজিল্যান্ডের একটি ১১০০ বছরের গাছের প্রস্থচ্ছেদের নথি থেকে এ সংক্রান্ত আরও কিছু প্রমাণাদি পাওয়া যায়।
হাজি সামাদ খান মসজিদ
হাজি সামাদ খান মসজিদ কাজার রাজবংশের সাথে সম্পর্কিত। এটি ইরানের রাশত শহরের সাদি স্ট্রিটে  অবস্থিত।
থিন সিন
থিন সিন (သိန်းစိန်; থেইঁ সেইঁ; জন্ম: ২০ এপ্রিল, ১৯৪৫) কিওনকু এলাকায় জন্মগ্রহণকারী বার্মার (বর্তমান: মিয়ানমার) বিশিষ্ট রাজনীতিবিদ ও সাবেক সামরিক কমান্ডার। মার্চ, ২০১১ থেকে মিয়ানমারের বর্তমান রাষ্ট্রপতির দায়িত্ব পালন করছেন তিনি। এরপূর্বে দেশের প্রধানমন্ত্রীর দায়িত্বে ছিলেন। সামরিক সরকার পরবর্তী সময়ে কেউ কেউ তাকে আধুনিকপন্থী ও পুণঃগঠনবাদী রাষ্ট্রপ্রধান হিসেবে বিবেচনা করে থাকেন।
২০০৭ থেকে ২০১১ সাল পর্যন্ত মিয়ানমারের প্রধানমন্ত্রীর পদ লাভ করেন। এরপর ২০১১ সাল থেকে অদ্যাবধি মিয়ানমারের রাষ্ট্রপতি পদে রয়েছেন। তার নতুন সরকার রাজনৈতিক পুণঃগঠনে অনেকগুলো পদক্ষেপ গ্রহণ করে। তন্মধ্যে দেশের গণমাধ্যম থেকে আরোপিত নিষেধাজ্ঞা প্রত্যাহার, রাজনৈতিক কারাবন্দীদের মুক্তি ও বিতর্কিতভাবে স্থগিত হয়ে পড়া দেশের বৃহত্তম চীনাভিত্তিক জলবিদ্যুৎ প্রকল্প চালু করা অন্যতম। এরফলে ২০১৪ সালে আসিয়ানে মিয়ানমারকে অন্তর্ভূক্তসহ সভাপতির আসনে অধিষ্ঠিত করা হয়। এছাড়াও, মার্কিন যুক্তরাষ্ট্রের সাথে দ্বি-পাক্ষিক সম্পর্কের উন্নয়ন ঘটানো, প্রধান বিরোধী দল ন্যাশনাল লীগ ফর ডেমোক্র্যাসি’র (এনএলডি) পুণঃপ্রতিষ্ঠাসহ ১ এপ্রিল, ২০১২ তারিখে উপ-নির্বাচনের ব্যবস্থা করেন।
প্রারম্ভিক জীবন
মং ফিও ও খিন নান্ট দম্পতির সন্তান তিনি। ব্রিটিশ বার্মায় জন্মগ্রহণকারী থিন সিনের তিন ভাই-বোনের মধ্যে সর্বকনিষ্ঠ তিনি। তার বাবার কোন জমি ছিল না ও ভূমিহীন কৃষক ছিলেন। ফলে নদী ঘাটে কার্গো জেটিতে বসবাস করতেন ও বাঁশের কঞ্চির বিছানায় ঘুমাতেন। মায়ের মৃত্যুর পর তার বাবা ১০ বছর বৌদ্ধ সন্ন্যাসী বেশে বেড়িয়ে পড়েন। ১৯৬৮ সালে ডিফেন্স সার্ভিসেস একাডেমি থেকে স্নাতক ডিগ্রী লাভ করেন। এর পরপরই সেকেন্ড লেফট্যানেন্ট হিসেবে নিযুক্ত হন। চার দশককাল সামরিক বাহিনীর জীবনে তিনি ব্যুরোক্র্যাট হিসেবে ছিলেন।
কর্মজীবন
১৯৯৬ সালে নবগঠিত শান প্রদেশের কিয়াংটন এলাকায় ট্রায়াঙ্গেল রিজিওন্যাল মিলিটারী কমান্ডকে নেতৃত্ব দেন। ১৯৯৭ থেকে ২০০১ সাল পর্যন্ত এ দায়িত্বে ছিলেন। ১৯৯৭ সালে স্টেট পিস এন্ড ডেভেলপম্যান্ট কাউন্সিলের সদস্য হন ও ২০০৩ সালে দ্বিতীয় সচিব হিসেবে নিযুক্ত হন। ২০০৪ সালে খিন নান্টের পদত্যাগের পর তিনি প্রথম সচিব হন ও ২০০৪ সালের শেষ দিকে জেনারেল হন।
এপ্রিল, ২০০৭ সালে দেশের ক্ষমতাসীন সামরিক একনায়কতান্ত্রিক সরকারের পক্ষে অন্তর্বর্তীকালীন প্রধানমন্ত্রী হন। তিনি লিউকেমিয়ায় আক্রান্ত সো উইনের স্থলাভিষিক্ত হন। ১২ অক্টোবর, ২০০৭ তারিখে সো উইনের দেহাবসান ঘটে। অতঃপর ২৪ অক্টোবর তারিখে তিনি স্থায়ীভাবে তার উত্তরাধিকারী মনোনীত হন।
বাংলাদেশ ও কম্বোডিয়ায় উচ্চ পর্যায়ের প্রতিনিধি দলের পক্ষে আলাপ-আলোচনা করেন। প্রধানমন্ত্রী হিসেবে মনোনয়নের অল্প কিছুদিন পর লেফট্যানেন্ট জেনারেল হিসেবে দায়িত্বভার গ্রহণ করেন। তিনি তার প্রথম রাষ্ট্রীয় সফরে লাওস, ভিয়েতনাম ও কম্বোডিয়া গমন করেন।   মে, ২০০৮ সালে ঘূর্ণিঝড় নার্গিসের পর জাতীয় দূর্যোগ কেন্দ্রীয় কমিটির সভাপতি হন। ত্রাণকার্যে সহায়তায় প্রতিবন্ধকতা ঘটায় সরকারের ত্রুটিপূর্ণ পদ্ধতির জন্য আন্তর্জাতিক পরিমণ্ডলে ব্যাপকভাবে সমালোচিত হন।
রাজনৈতিক জীবন
২৯ এপ্রিল, ২০১০ তারিখে সামরিক বাহিনী থেকে অবসর নেন। ২২জন সামরিক কর্মকর্তাকে নিয়ে ইউনিয়ন সলিডারিটি এন্ড ডেভেলপম্যান্ট পার্টির পক্ষে সাধারণ নাগরিক হিসেবে নেতৃত্ব দেন। ২০১০ সালের বিতর্কিত নির্বাচনে দলীয় প্রধান হিসেবে অংশ নেন ও পিয়াদাংসু হুত্ত এলাকা থেকে সংখ্যাগরিষ্ঠ আসন পান। কিয় আইয়ের বিপক্ষে অবস্থান নিয়ে ৯১.২% ভোট পান।
১৯ আগস্ট, ২০১১ তারিখে নেপিডোতে স্বেচ্ছায় অং সান সু চি’র সাথে স্বাক্ষাৎ করেন। ১৭ আগস্ট, ২০১১ তারিখে রাষ্ট্রনিয়ন্ত্রণাধীন দ্য নিউ লাইট অব মিয়ানমারে তিনি বলেন:
আমরা বিদেশে অবস্থানরত মিয়ানমারের নাগরিকদের দেশে ফিরে আসার বিষয়ে পর্যালোচনা করে দেখব। প্রবাসী মিয়ানমার নাগরিকগণ যদি অপরাধ করে দেশে ফিরে আসে তাহলে আমরা নমনীয় দৃষ্টিভঙ্গীতে তাঁর সাথে লড়ব।